Greek Legal Document

Category: 268

Content:
29. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 107  της 22 Μαρτ./2 Απρ. 1990 (ΦΕΚ Α΄ 47) Τροποποίηση περιφερειών δικαιοδοσίας Λιμενικών Αρχών Κορίνθου και Αντικύρας. Έχοντας υπόψη: 1.Τη διάταξη του άρθρ. 14 παρ. 9 του Ν.Δ. της 27.5/1.6.1927 «περί Διοικήσεως του Εμπορικού Ναυτικού» (Α΄ 104). 2.Τη με αριθ. 472/1989 γνωμοδότηση του Συμβουλίου της Επικρατείας μετά από πρόταση του Υπουργού Εμπορικής Ναυτιλίας, αποφασίζουμε: Άρθρο μόνο.-1.(Τροποποιείται η περίπτ. λβ παρ. 2 άρθρ. 1 Β.Δ. 215/73, ανωτ. αριθ. 2) 2.Η περιφέρεια δικαιοδοσίας του Λιμεναρχείου Κορίνθου, που καθορίστηκε με το άρθρο μόνο του Π.Δ. 563/1988 (Α΄ 260) τροποποιείται ως εξής: Στον Κορινθιακό Κόλπο, επί μεν της Πελοποννήσου από της άκρας «Λυκοποριάς» ή «Αυγό» μέχρι 300 μέτρα από το κυματοθραύστη της εισόδου Διώρυγος Κορίνθου, επί δε της Στερεάς Ελλάδος από της άκρας «Πούντα» μέχρι 300 μέτρα από τον κυματοθραύστη της εισόδου Διώρυγος Κορίνθου. 20.Β.β.26-29 Περιφέρειες Λιμενικών Αρχών